IVL แจ้งบ.ย่อยเตรียมออกหุ้นกู้ 9 พันลบ. ใช้รีไฟแนนซ์-ทุนหมุนเวียน
IVL แจ้งบ.ย่อยเตรียมออกหุ้นกู้ 9 พันลบ.ใช้รีไฟแนนซ์-ทุนหมุนเวียน
 IVL แจ้งบ.ย่อยเตรียมออกหุ้นกู้ 9 พันลบ.ใช้รีไฟแนนซ์-ทุนหมุนเวียน
12 ก.ย. 2562

บริษัท อินโดรามา เวนเจอร์ส จำกัด (มหาชน) หรือ IVL เปิดเผยว่า บริษัท อินโดรามา เวนเจอร์ส โกลบอล เซอร์วิสเซส จำกัด ซึ่งเป็นบริษัทย่อยของบริษัท ได้ดำเนินการออกและเสนอขายหุ้นกู้ไม่มีหลักประกันและไม่ด้อยสิทธิ (SeniorUnsecured Bonds) ให้แก่นักลงทุนสถาบันต่างประเทศ จำนวนเงินรวม 300 ล้านเหรียญดอลลาร์สหรัฐอเมริกา (“หุ้นกู้”) หรือประมาณ 9,300 ล้านบาท
โดยหุ้นกู้ดังกล่าวไม่มีการจัดอันดับเครดิตและได้จดทะเบียนในตลาดหลักทรัพย์สิงคโปร์ ซึ่งการออกหุ้นกู้ครั้งนี้เป็นไปตามประกาศคณะกรรมการกำกับตลาดทุน เรื่อง หลักเกณฑ์ เงื่อนไข และวิธีการในการขออนุญาตและการอนุญาตให้เสนอขายหุ้นกู้ที่ออกใหม่ต่อผู้ลงทุนในต่างประเทศ นอกจากนี้หุ้นกู้ดังกล่าวได้รับการค้ำประกันโดยบริษัท ซึ่งมีอายุ 5 ปี ในอัตราดอกเบี้ยคงที่ร้อยละ 4.375 ต่อปี
ทั้งนี้เงินที่ได้รับจากการออกหุ้นกู้ในครั้งนี้จะถูกนำไปใช้เพื่อเป็นค่าใช้จ่ายสำหรับการลงทุน เงินทุนหมุนเวียน การรีไฟแนนซ์ และ/หรือใช้ในกิจการทั่วไปของบริษัท